stanford-oval/wikipedia huggingface dataset:
ละครชุดทางโทรทัศน์ในเอบีซีของมาร์เวล
ซีรีส์

| ชื่อ | ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | วันที่ออกอากาศ> เครือข่าย | โชว์รันเนอร์ |
| --- | --- | --- | --- | --- | --- | --- | --- | --- |
| ชี.ล.ด์. ทีมมหากาฬอเวนเจอร์ส |  | 1 | 22 | 22 | 24 กันยายน ค.ศ. 2013 (2013-09-24) | 13 พฤษภาคม ค.ศ. 2014 (2014-05-13) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 2 | 22 | 22 | 23 กันยายน ค.ศ. 2014 (2014-09-23) | 12 พฤษภาคม ค.ศ. 2015 (2015-05-12) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 3 | 22 | 22 | 29 กันยายน ค.ศ. 2015 (2015-09-29) | 17 พฤษภาคม ค.ศ. 2016 (2016-05-17) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 4 | 22 | 22 | 20 กันยายน ค.ศ. 2016 (2016-09-20) | 16 พฤษภาคม ค.ศ. 2017 (2017-05-16) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 5 | 22 | 22 | 1 ธันวาคม ค.ศ. 2017 (2017-12-01) | 18 พฤษภาคม ค.ศ. 2018 (2018-05-18) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 6 | 13 | 13 | 10 พฤษภาคม ค.ศ. 2019 (2019-05-10) | 2 สิงหาคม ค.ศ. 2019 (2019-08-02) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| ชี.ล.ด์. ทีมมหากาฬอเวนเจอร์ส |  | 7 | 13 | 13 | 27 พฤษภาคม ค.ศ. 2020 (2020-05-27) | 12 สิงหาคม ค.ศ. 2020 (2020-08-12) | เอบีซี | เจด วีดอน, มาริสสา ตันเจริญ, และ เจฟฟรีย์ เบลล์ |
| เอเจนต์ คาร์เตอร์ สายลับสาวกู้โลก |  | 1 | 8 | 8 | 6 มกราคม ค.ศ. 2015 (2015-01-06) | 24 กุมภาพันธ์ ค.ศ. 2015 (2015-02-24) | เอบีซี | ทารา บัตเตอร์ส, มิเชล ฟาเซกัส, และ คริส ดิงเงสส์ |
| เอเจนต์ คาร์เตอร์ สายลับสาวกู้โลก |  | 2 | 10 | 10 | 19 มกราคม ค.ศ. 2016 (2016-01-19) | 1 มีนาคม ค.ศ. 2016 (2016-03-01) | เอบีซี | ทารา บัตเตอร์ส, มิเชล ฟาเซกัส, และ คริส ดิงเงสส์ |
| อินฮิวแมนส์ |  | 1 | 8 | 8 | 29 กันยายน ค.ศ. 2017 (2017-09-29) | 10 พฤศจิกายน ค.ศ. 2017 (2017-11-10) | เอบีซี | สกอตต์ บัก |
แหล่งข้อมูลอื่น

ไม่พบ URL โปรดระบุ URL ที่นี่หรือเพิ่ม URL ในวิกิสนเทศ
ไทยบางแก้ว

บทความนี้เกี่ยวกับพันธุ์สุนัข สำหรับความหมายอื่น ดูที่ บางแก้ว
| --- | --- |

ถิ่นกำเนิดพันธุ์
ถิ่นกำเนิด:  อำเภอบางระกำ จังหวัดพิษณุโลก ประเทศไทย
มาตรฐานพันธุ์
น้ำหนัก: ตัวผู้ 14-16 กิโลกรัม, ตัวเมีย 13-15 กิโลกรัม
ส่วนสูง: ตัวผู้ 42-53 เซนติเมตร, ตัวเมีย 38-48 เซนติเมตร
ลักษณะขน: หนานุ่ม 2 ชั้น
สีขน: สีน้ำตาลแดง, สีน้ำตาลดำ, สีน้ำตาลขาว, สีด่างดำขาว
จัดอยู่ในกลุ่ม: เฝ้าบ้าน
จัดอยู่ในประเภท: สปิตซ์
พันธุ์สุนัข
ด ค ก
ไทยบางแก้ว (อักษรย่อ: TBK - ทบก.) หรือนิยมเรียกสั้น ๆ ว่า บางแก้ว (อังกฤษ: Thai bangkaew dog, Bangkaew) สุนัขประเภทสปิตซ์พันธุ์หนึ่ง ที่มีถิ่นกำเนิดในประเทศไทย และถือเป็นสุนัขไทยพันธุ์เดียวที่มีขนยาวสองชั้น หางเป็นพวง มีขน ขาหน้าคล้ายขนขาแข้งสิงห์แผงรอบคอคล้ายสิงโตมีความเฉลียวฉลาด
ประวัติ

ประวัติความเป็นมาของสุนัขไทยบางแก้ว จากข้อมูลที่ได้สอบถามจากประชาชนตลอดจนผู้เฒ่าผู้แก่ที่บ้านบางแก้ว ตำบลท่านางงาม และบ้านชุมแสงสงคราม ตำบลชุมแสงสงคราม อำเภอบางระกำ จังหวัดพิษณุโลก พอจะสรุปได้ว่า แหล่งกำเนิดของสุนัขไทยบางแก้วนั้นอยู่ที่วัดบางแก้ว ตำบลท่านางงาม อำเภอบางระกำ จังหวัดพิษณุโลก ซึ่งตั้งอยู่ริมแม่น้ำยม สภาพภูมิประเทศทั่ว ๆ ไปนั้นยังคงเป็นป่าพง ป่าระกำ ป่าไผ่ และต้นไม้ชนิดต่าง ๆ ขึ้นอยู่อย่างหนาแน่นเหมาะสำหรับเป็นที่อยู่อาศัยของสัตว์ป่าชนิดต่าง ๆ ชุกชุม เช่นช้างป่าเป็นโขลง ๆ หมูป่า ไก่ป่า หมาจิ้งจอก และหมาใน
หลวงพ่อมาก เมธาวี เป็นเจ้าอาวาสองค์ที่ 3 ของวัดบางแก้ว ที่วัดของท่านเลี้ยงสุนัขไว้ไม่ต่ำกว่า 20-30 ตัว ซึ่งส่วนใหญ่เป็นสุนัขที่ดุขึ้นชื่อลือชา และชาวบ้านทราบกันดีว่า ใครที่เข้ามาในวัดแต่ละครั้งจะต้องตะโกนให้เสียงแต่ไกล ๆ เพื่อให้พระอาจารย์มาก เมธาวี ท่านช่วยดูหมาเอาไว้ก่อน มิฉะนั้นจะถูกมันไล่กัด ด้วยกิตติศัพท์ในความดุของสุนัขที่วัดบางแก้วนี้เอง จึงมีผู้คนนิยมมาขอลูกสุนัขไปเลี้ยงไว้เฝ้าบ้าน เฝ้าเรือน เฝ้าเรือ เฝ้าแพ เฝ้าวัว เฝ้าควาย พื้นที่ ๆ สุนัขไทยบางแก้วได้ขยายพันธุ์ไปมากที่สุดก็คือ ตำบลท่านางงามและตำบลชุมแสงสงคราม อำเภอบางระกำ จังหวัดพิษณุโลก แต่ในปัจจุบันได้ขยายวงกว้างออกไปหลายจังหวัด โดยเฉพาะอย่างยิ่งการเฝ้าบ้านเรือนหรือเรือกสวนไร่นาทางภาคใต้และภาคตะวันออก
เหตุผลที่สันนิษฐานว่า สุนัขไทยบางแก้วเป็นสุนัขลูกผสมสามสายเลือด เพราะพื้นที่ในเขตตำบลท่านางงาม ตำบลชุมแสงสงคราม อำเภอบางระกำ ในอดีตนั้นเป็นป่าดงพงพีที่อุดมสมบูรณ์ไปด้วยสัตว์ป่านานาชนิด รวมทั้งสุนัขจิ้งจอกและหมาในอาศัยอยู่เป็นจำนวนมาก โอกาสที่สุนัขจิ้งจอกและหมาในตัวผู้จะมาแอบลักลอบเข้ามาผสมพันธุ์กับสุนัขไทยตัวเมียที่เลี้ยงไว้ในวัดบางแก้วนั้นมีความเป็นไปได้สูงมากทีเดียว เพราะสุนัขป่าทั้งหลายนี้เป็นสุนัขที่กล้าหาญชาญชัย ว่องไว ใจปราดเปรียว แข็งแรง ซึ่งเรื่องนี้  สุนัขไทยพันธุ์บางแก้วจึงมีลักษณะดีเด่นปรากฏโฉมออกมาคือ มีขนยาว ขนมีลักษณะเป็นขนสองชั้นคล้าย หางเป็นพวงสวยงาม มีขนแผงคอคล้ายแผงคอสิงโต ดุ เฉลียวฉลาด มีไอคิวสูง ไม่แพ้สุนัขพันธุ์ต่างประเทศ มีความสวยงาม
ในต้นปี พ.ศ. 2557 ปรากฏข่าวว่าสุนัขบางแก้วของไชยา มิตรชัย พระเอกลิเกและนักร้องนักแสดงชื่อดัง ได้ทำการปกป้องบ้านของผู้เป็นเจ้าของที่อำเภอวิเศษชัยชาญ จังหวัดอ่างทอง ไว้ด้วยชีวิต ขณะที่เจ้าตัวไม่อยู่ที่บ้าน ด้วยการกัดเอาคนร้ายที่ปีนขึ้นบ้านจนเลือดสาด ไม่สามารถทำการโจรกรรมสำเร็จ และถูกแทงตามลำตัวเป็นแผลได้รับบาดเจ็บ โดยหลังจากเหตุการณ์นี้ไชยา มิตรชัย ได้หาซื้อลูกสุนัขพันธุ์บางแก้วมาเลี้ยงเพิ่มเติมอีก 10 ตัว ด้วยหวั่นคนร้ายจะหวนกลับมาล้างแค้น ทำให้ความนิยมในตัวสุนัขบางแก้วพุ่งสูงขึ้นอย่างยิ่ง หลายฟาร์มเพาะพันธุ์ที่จังหวัดพิษณุโลก ได้มีลูกค้าหลายรายมาจอง ทำให้ราคาพุ่งสูงสุดถึงตัวละ 250,000 บาท และแม้แต่ชาวเนเธอร์แลนด์ก็ยังมีการติดต่อขอซื้อไปเลี้ยงยังประเทศของตัวเอง
มาตรฐานพันธุ์

มีขนปุยยาว มีความสง่างาม ว่องไวและแข็งแรง เวลายืนมักเชิดหน้าและโก่งคอคล้ายม้า เป็นสุนัขขนาดกลาง รูปทรงตั้งแต่ช่วงขาหน้าถึงขาหลังเป็นสี่เหลี่ยมจัตุรัส อกกว้างและลึกได้ระดับกับข้อศอก ไหล่กว้าง ท้องไม่คอดกิ่ว หน้าแหลม หูเล็ก หางพวง ขนมีสองชั้น นิสัยรักเจ้าของ ฉลาดปราดเปรียว กล้าหาญ ค่อนข้างดุ สามารถฝึกหัดได้ ชอบเล่นน้ำมาก  ขนาดเท่าสุนัขไทยทั่วไป หรือเล็กกว่าเล็กน้อย ไม่อ้วน ความสูงวัดที่ไหล่ ตัวผู้พ่อพันธุ์สูง 42-53 เซนติเมตร ตัวเมียแม่พันธุ์ 38-48 เซนติเมตร น้ำหนักตัวผู้ 14-16 กิโลกรัม ตัวเมีย 13-15 กิโลกรัม ลำตัว ช่วงตัวตอนหน้าใหญ่ ช่วงตัวตอนท้ายค่อนข้างเล็ก ลำตัวหนาปานกลาง อกลึกปานกลาง อกแคบ ยืดอกเวลายืน ส่วนเอวจะคอดน้อยกว่าหมาไทย ท้ายลาด สง่าเหมือนสุนัขจิ้งจอก ส่วนขา ขาหน้าจะใหญ่กว่าขาหลังเล็กน้อย ขาส่วนบนใหญ่และเรียวลงมาถึงข้อเท้า ตั้งตรงแข็งแรง ถ้าดูด้านข้างจะเห็นขนยาวเป็นเส้นตรงจากข้อเท้าด้านหลังขึ้นไปถึงข้อศอกเหมือนขาสิงห์ ขาหลังช่วงล่างมีทั้งตั้งตรงและเกือบตรง ช่วงบนด้านหลังจะมีขนยาว เป็นเส้นตรงขึ้นไปจนถึงโคนหาง เวลายืนท่าปกติจะรับน้ำหนักทรงตัวดี นิ้วเรียงชิดกัน ขนที่ปลายนิ้วยาวหุ้มเล็บ หัว กะโหลกใหญ่ ปากยาวแหลม คอยาวกว่าหมาไทยทั่วไป กะโหลกศีรษะและปากรับกันเป็นรูปสามเหลี่ยม หูเล็กสั้น ตั้งป้องไปข้างหน้า ปลายหูเบนไปข้างๆ เล็กน้อย โคนหูทั้งสองอยู่ห่างกันมากกว่าสุนัขพันธุ์อื่น ๆ จึงใช้เป็นจุดเด่นในการสังเกตว่าเป็นสุนัขบางแก้ว ภายในหูมีขนปรายปิดรูหูอย่างสีดำมีแววของความไม่เชื่อใจใครง่ายๆ ขณะโกรธหรือขู่จะขึ้นแววฟ้า ใสแววที่เรียกกันว่า ตาเขียว จมูกสีดำ ฟันซี่เล็กข่าวคม มีเขี้ยวข้างบน 2 ล่าง 2 ลิ้นเป็นสีชมพู ส่วนมากไม่มีปานดำเหมือนสุนัขไทยทั่วไป ขนสองชั้น หนา ชั้นล่างละเอียดอ่อนนิ่ม ขนชั้นบนยาวเป็นเส้น เมื่อยังเล็กจะมีขนยาวปุกปุยแน่นทั่วตัว แต่เมื่อโตขึ้นจะมีขนยาวปานกลางแน่นทั้งตัว ขนที่กลางหลังตั้งแต่แผงคอไปยังโคนหางจะยาวกว่าขนบริเวณอื่น ๆ มีแผงขนเป็นชั้นช่วงสันหลัง เวลาโกรธจะฟูยกให้เห็นชัดเจน ด้านล่างจากข้อเท้าตอนล่างถึงโคนขาตอนบนจะมีขนยาวฟูพอประมาณ  หางต้องเป็นพวง ถือเป็นลักษณะเด่นที่สืบทอดมาจากสุนัขจิ้งจอก
ลักษณะใบหน้า

1. ลักษณะหน้าเสือ ใบหน้าดูคล้ายเสือ มีกะโหลกศีรษะใหญ่ หน้าผากกว้าง โคนหูตั้งอยู่ห่างกัน หูเล็กแบะออกเล็กน้อย แววตาเซื่องซึม พื้นสีตามักจะเป็นสีเหลืองทองคล้ำ ม่านตาตรงกลางสีดำ มีขนย้อยจากโคนหูด้านล่างเป็นแผงที่คอ เรียกว่า แผงคอ แต่ไม่รอบคอ ขนมีทั้งฟูและไม่ฟู มีหางเป็นพวง ทั้งหางงอ และหางม้วน แลดูดุร้าย
2. ลักษณะหน้าสิงโต มีกะโหลกศีรษะเล็กกว่าลักษณะหน้าเสือ หูเล็กเป็นรูปสามเหลี่ยม ป้องไปข้างหน้ารับกับใบหน้าอย่างสวยงาม ปากไม่เรียวแหลมมาก ไม่ใหญ่ไม่เล็กเกินไป มีขนยาวตั้งแต่โคนหูลงมาด้านล่าง เป็นแผงรอบคอ และมีขนเป็นเคราจากใต้คางย้อยลงมาเหมือนคอพอกลงมาถึงคอด้านล่าง ที่บริเวณรอบลำคอมีขนยาวโดยรอบ มีทั้งขนสั้นฟูและฟูยาว เมื่อมองจากด้านหน้าจะมีลักษณะคล้ายสิงโต ลักษณะเท้ายาวอูม ขนยาวหุ้มปลายเท้าเล็กน้อย มองดูคล้ายเท้าหมี ขนมีทั้งยาวฟู สั้นฟู หางมีทั้งม้วนสูงและม้วนต่ำ เป็นพวงและไม่เป็นพวง ช่วงตอนหน้าใหญ่ตอนท้ายเล็ก ยามปกติแววตาและท่าทางเซื่องซึม แต่เมื่อเป็นศัตรูหรือคนแปลกหน้า จะเปลี่ยนเป็นดุร้ายและคล่องแคล่วว่องไวทันที ลักษณะหน้าสิงโตเป็นลักษณะที่หายากมาก นาน ๆ จึงจะพบเห็นสักตัวหนึ่ง
3. ลักษณะหน้าจิ้งจอก มีใบหน้าแหลม หูใหญ่กว่าลักษณะหน้าเสือและหน้าสิงโต ใบหูไม่ตรงโย้ออกด้านข้าง มองดูเป็นรูปสามเหลี่ยมด้านเท่า ปากแหลมเรียวและค่อนข้างยาว ขนอ่อนยาวเรียบ ขนหางเป็นพวง รูปร่างมีทั้งใหญ่ กลางและเล็ก อุปนิสัยไม่ค่อยดุร้ายเหมือนสองพวกแรก
แหล่งข้อมูลอื่น

| ด ค กประเภทสุนัขสปิตซ์ |
| --- | --- |
มีอยู่:  โคเรียนชินโด  ชาผี  ชิบะอินุ  เชาเชา  ไซบีเรียนฮัสกี  ไทยบางแก้ว  พอเมอเรเนียน  อากิตาอินุ  แจพะนีสสปิตซ์  ริวกิวอินุ  ฮกไกโด  คาอิเคน  คิชูเคน  ชิโกกุอินุ  อะแลสกันแมละมิวต์  อะแลสกันคลีไค  ซามอยด์  เพมโบรกเวลช์คอร์กี  คาร์ดิแกนเวลช์คอร์กี  อีสต์ไซบีเรียนไลกา  เวสต์ไซบีเรียนไลกา  ซาฮาลินฮัสกี  พุงซาน  บั๊กห่า  ม้งบ็อบเทลด็อก  ดงคยองกี  เชจู  นูรยอกกี  ไต้หวัน  คินตามณี  อินเดียนสปิตซ์  ฟินนิชสปิตซ์  เดนิชสปิตซ์  เฮลเลฟอร์สเอลก์ฮาวนด์ 
สูญพันธุ์:  แฮร์อินเดียนด็อก  ซาลิชวูลด็อก 
| ด ค กสุนัขที่กำเนิดขึ้นในประเทศไทย |
| --- | --- | --- |
| มีอยู่ |  ไทยหลังอาน  ไทยบางแก้ว  |  |
| สูญพันธุ์ |  ไทยแฮร์เลสสด็อก  ไทยโบราณ  |  |
| ส่วนเกี่ยวข้อง |  สมาคมพัฒนาพันธุ์สุนัขแห่งประเทศไทย  สมาคมเอกลักษณ์สุนัขไทยหลังอาน  ชมรมผู้อนุรักษ์และพัฒนาสุนัขพันธุ์ไทยหลังอาน  สมาคมสุนัขไทยพันธุ์บางแก้ว  วัดบางแก้ว (จังหวัดพิษณุโลก)  |  |
กลุ่มลูกสุนัขไทยบางแก้ว
จักรพรรดิซ่งเจินจง

สมเด็จพระจักรพรรดิเจินจง (จีน: 宋真宗皇帝; 23 ธันวาคม 968 － 23 มีนาคม 1022) เป็นจักรพรรดิองค์ที่ 3 แห่งราชวงศ์ซ่ง เขาเป็นพระราชโอรสองค์ที่ 3 ของจักรพรรดิองค์ก่อนคือจักรพรรดิซ่งไท่จง และพระราชโอรสองค์ที่ 6 สืบราชบัลลังก์ต่อเป็นจักรพรรดิซ่งเหรินจงเมื่อสิ้นรัชกาล ตั้งแต่ปี ค.ศ. 1020 พระองค์ประชวรหนัก แต่ยังคงรักษาพระราชอำนาจไว้ได้ เนื่องจากพระอาการประชวรของพระองค์ จักรพรรดินีองค์ที่ 3 คือจักรพรรดินีหลิว จึงมักออกว่าราชการแทนพระสวามี
รัชสมัย

รัชสมัยของจักรพรรดิเจินจงได้รับการกล่าวขวัญถึงการรวมพระราชอำนาจเข้าสู่ศูนย์กลางและการเสริมสร้างความเข้มแข็งของจักรวรรดิซ่ง จักรวรรดิเจริญรุ่งเรืองและกำลังทหารของก็ได้รับการเสริมกำลังเพิ่มเติม อย่างไรก็ตาม มันจะเป็นจุดเริ่มต้นของนโยบายต่างประเทศต่อราชวงศ์เหลียวที่นำโดยชาวคิตันทางตอนเหนือซึ่งจะส่งผลให้เกิดความอัปยศอดสูในท้ายที่สุด
ในปี ค.ศ. 1004 ชาวคีตันทำสงครามกับจักรวรรดิซ่ง จักรพรรดิเจินจงนำกองทัพของพระองค์เข้าโจมตีพวกคีตัน แม้จะประสบความสำเร็จในช่วงแรก แต่ในปี ค.ศ. 1005 จักรพรรดิเจินจงได้ลงพระนามในสนธิสัญญาชานยฺเหวียน สนธิสัญญาดังกล่าวส่งผลให้เกิดสันติภาพเป็นเวลากว่าหนึ่งศตวรรษ แต่จักรวรรดิซ่งอยู่ในสถานะที่ด้อยกว่าจักรวรรดิเหลียว และยังตกลงที่จะจ่ายส่วยประจำปีเป็นเงิน 100,000 เหรียญและผ้าไหมมากกว่า 200,000 ผืน สถานะที่ด้อยกว่าจะเข้ามารบกวนการต่างประเทศของจักรวรรดิซ่ง ในขณะที่เงินในท้องพระคลังของจักรวรรดิก็ร่อยหรอลงอย่างช้า ๆ
พระองค์มีพระราชโองการให้จัดส่งเมล็ดพันธุ์ข้าวสุกเร็วจำนวน 30,000 กระสอบจากมณฑลฝูเจี้ยนไปยังลุ่มแม่น้ำแยงซีตอนล่างในปี ค.ศ. 1011-1012 เพื่อปรับปรุงการเกษตร
พระบรมวงศานุวงศ์

พระราชบิดา
จักรพรรดิซ่งไท่จง
พระราชมารดา
จักรพรรดินีหมิงเต๋อ
 (元德皇后) สกุลหลี่
สมเด็จพระจักรพรรดินี
จักรพรรดินีจางหวาย สกุลพาน
จักรพรรดินีจางมู่
จักรพรรดินีจางเสี้ยน
พระมเหสีและพระสนม
พระมเหสีหลี่
พระมเหสีหยาง (หยางซูเฟย)
พระมเหสีเสิน (เสินฉงหยวน) ธิดาของขุนนางเสินจี๋จง
พระสนมเฉา (เฉาหวั่นอี๋)
พระสนมไต้ (ไต้หวั่นอี๋)
พระสนมเฉิน (เฉินซืออี)
พระสนมตู้ (ตู้ซื่อ)
พระสนมสวี (สวีฟูเหริน)
พระราชโอรส
จ้าว ที(温王赵禔) สิ้นพระชนม์
จ้าว โย้ว(悼献太子赵祐) 10ขวบสิ้นพระชนม์
จ้าว ฉี้(昌王赵祇) สิ้นพระชนม์
จ้าว จื่อ(信王赵祉) สิ้นพระชนม์
จ้าว ฉี้(钦王赵祈) สิ้นพระชนม์
จ้าว เจิน จักรพรรดิซ่งเหยินจง(赵祯)
| ก่อนหน้า |  | จักรพรรดิซ่งเจินจง |  | ถัดไป |
| --- | --- | --- | --- | --- |
| จักรพรรดิซ่งไท่จง |  | จักรพรรดิจีน  (พ.ศ. 1540 - พ.ศ. 1565) |  | จักรพรรดิซ่งเหยินจง |
ราชวงศ์แสนซ้าย

| --- | --- |

พระราชอิสริยยศ: เจ้าประเทศราช
ปกครอง: นครแพร่
สาขา: มากกว่า 30 ราชสกุล
จำนวนพระมหากษัตริย์: 5 พระองค์
ประมุขพระองค์แรก: พระยาแสนซ้าย
ประมุขพระองค์สุดท้าย: เจ้าพิริยเทพวงษ์
สถาปนา: พ.ศ. 2330
ล่มสลาย: พ.ศ. 2445
ราชวงศ์ก่อนหน้า: ราชวงศ์เมืองไชย
ด ค ก
ราชวงศ์แสนซ้าย หรือ ราชวงศ์แพร่ เป็นราชวงศ์ที่สืบเชื้อสายมาจากพระยาแสนซ้าย เจ้าผู้ครองนครแพร่ยุคประเทศราชของสยาม ที่ปกครองนครแพร่มาตั้งแต่ พ.ศ. 2330 มาจนถึง พ.ศ. 2445 ต่อมาได้เกิดความไม่สงบขึ้นในเมืองนครแพร่ โดยราชวงศ์​ต่อมาได้ช่วยเพื่อเเก้ปัญ​หาเป็นกลางโดยธรรม
ให้พวกไทใหญ่หรือเงี้ยวที่อพยพเข้ามาอาศัยทำการก่อจลาจลทะเลาะกันเองเพื่อให้เกิดความสงบและให้มีความสามัคคี​ในเมืองนครแพร่ จากเหตุการณ์ครั้งนี้ เจ้าพิริยเทพวงษ์ เจ้าผู้ครองนครแพร่ ถูกกล่าวหาว่าสมคบกับพวกเงี้ยว ท่านจึงเสด็จหลี้ภัยไปยังเมืองหลวงพระบาง ประเทศลาว และได้พำนักอยู่ที่นั่นจนกระทั่งพิราลัย ใน พ.ศ. 2455 หลังจากนั้นทางราชสำนักสยาม ก็มิได้แต่งตั้งผู้ใดขึ้นเป็นเจ้าผู้ครองนครแพร่อีก จึงถือเป็นการสิ้นสุดตำแหน่งเจ้าผู้ครองนครนับแต่นั้นเป็นต้นมา
การสถาปนา

ราชวงศ์แสนซ้าย หรือ ราชวงศ์แพร่ ได้สถาปนาขึ้นโดยพระยาแสนซ้าย ปฐมราชวงศ์แห่งเจ้าผู้ครองนครแพร่ เชื้อสายเจ้าผู้ครองนคร 5 พระองค์สุดท้าย จนถึงรัชสมัยของ เจ้าพิริยเทพวงษ์ ปี พ.ศ. 2445 ได้เกิดความไม่สงบขึ้นในเมืองนครแพร่ โดยพวกไทใหญ่หรือเงี้ยวที่ได้เข้ามาอยู่อาศัยในเมืองนครแพร่ และทำมาหากินในการขุดพลอย ประเภทพลอยไพลิน ที่ตำบลบ่อแก้ว อำเภอเด่นชัย จังหวัดแพร่ ในปัจจุบัน ได้ทำการก่อจลาจลในเมืองนครแพร่ เมื่อวันที่ 25 กรกฎาคม พ.ศ. 2445 จากเหตุการณ์ครั้งนี้ เจ้าหลวงนครแพร่ถูกกล่าวหาว่าคบกับพวกเงี้ยว พระบาทสมเด็จพระจุลจอมเกล้าเจ้าอยู่หัว รัชกาลที่ 5 จึงโปรดให้ถอดจากยศตำแหน่ง ริบเครื่องราชอิสริยาภรณ์ทั้งหมดคืน พระองค์จึงไปใช้ชีวิตบั้นปลายที่เมืองหลวงพระบาง ประเทศลาว และได้พำนักอยู่ที่นั่นจนกระทั่งแก่พิราลัย ในปี พ.ศ. 2455 แม้จนสุดท้ายแล้ว ถึงแม้พระบาทสมเด็จพระจุลจอมเกล้าเจ้าอยู่หัว จะทรงพิโรธต่อการเรียกร้องความไม่เป็นธรรมของเจ้าหลวงเมืองแพร่อย่างไร พระองค์ก็ทรงออกมาปกป้องว่า เจ้าหลวงพิริยะเทพวงษ์นั้น แม้จะกลับมาชิงบ้านเมืองคืนจริง ก็ไม่ใช่ความคิดของเจ้าหลวงแต่เป็นนโยบายของฝรั่งเศส [ต้องการอ้างอิง] พระองค์ทรงให้เจ้านายทายาทเจ้าหลวงอยู่อย่างสงบสุข ด้วยเจ้านายราชวงศ์จักรีที่ทรงวางใจคือ สมเด็จกรมพระยาดำรงราชานุภาพ มือขวาของพระองค์นั่นเอง ส่วนเจ้านายที่ถูกคาดโทษพระองค์ก็ให้ทำหน้าที่ปราบโจรผู้ร้ายชดใช้
ราชสกุลผู้สืบเชื้อสายเจ้าผู้ครองนครแพร่ มีมากกว่า 30 ราชสกุล ถึงไม่มีราชสกุล ณ แพร่ แต่รวมกันเรียกว่า วงศ์วรญาติ เทียบเท่าราชสกุล ณ เชียงใหม่ ณ ลำพูน ณ ลำปาง และ ณ น่าน ในหัวเมืองฝ่ายเหนือ
เจ้าผู้ครองนครแพร่ (พ.ศ. 2330 - พ.ศ. 2445)

รายพระนามเจ้าผู้ครองนครแพร่ 5 พระองค์ แห่งราชวงศ์แสนซ้าย (พ.ศ. 2330 - พ.ศ. 2445) มีรายพระนามตามลำดับ ดังนี้
| ลำดับ | พระรูป | รายพระนาม | ครองราชย์> เริ่มรัชกาล | ครองราชย์> สิ้นสุดรัชกาล | ครองราชย์> รวมระยะเวลา |
| --- | --- | --- | --- | --- | --- |
| 1 |  | พระยาแสนซ้าย (พระยาแพร่) | พ.ศ. 2330 | พ.ศ. 2348 | 18 ปี |
| 2 |  | พระยาเทพวงศ์ (พระยาแพร่) | พ.ศ. 2348 | พ.ศ. 2359 | 11 ปี |
| 3 |  | พระยาอินทวิไชย (พระยาแพร่) | พ.ศ. 2359 | พ.ศ. 2390 | 31 ปี |
| 4 |  | พระยาพิมพิสารราชา (พระยาแพร่) | พ.ศ. 2390 | พ.ศ. 2429 | 39 ปี |
| 5 |  | เจ้าพิริยเทพวงษ์ (เจ้านครเมืองแพร่) | 5 เมษายน พ.ศ. 2433 | 25 กันยายน พ.ศ. 2445 | 12 ปี |
ราชสกุลเจ้าผู้ครองนครแพร่

ราชสกุลสายเจ้าผู้ครองนครแพร่ มีมากกว่า 30 ราชสกุล รวมกันเรียกว่าวงศ์วรญาติ อาทิ
เทพวงศ์ ต้นสกุล คือ เจ้าพิริยเทพวงษ์ เจ้าผู้ครองนครแพร่ องค์ที่ 5
มหายศปัญญา เป็นนามสกุลพระราชทาน ลำดับที่ 4,775 ต้นสกุล คือ เจ้าบุรีรัตน์ (เจ้าหนานมหายศ) พระยาบุรีรัตน์นครแพร่ ผู้ได้รับพระราชนามสกุลคือ อำมาตย์ตรี เจ้าบุรีรัตน์ (เจ้าน้อยหนู มหายศปัญญา) โอรสในเจ้าบุรีรัตน์ (เจ้าหนานปัญญา) ผู้เป็นนัดดา
แพร่พันธุ์ เป็นนามสกุลประทานจากสมเด็จพระเจ้าบรมวงศ์เธอ กรมพระยาดำรงราชานุภาพ ต้นสกุล คือ เจ้าอินทรเดช เทพวงศ์ หรือ โชติ แพร่พันธุ์ ราชนัดดาในเจ้าพิริยเทพวงษ์
วงศ์บุรี ต้นสกุล คือ แม่เจ้าบัวถามหาเทวี พระชายาองค์แรกในเจ้าพิริยเทพวงษ์
แก่นหอม ต้นสกุล คือ เจ้าหนานอินทร์ตั๋น ราชโอรสในเจ้าพิริยเทพวงษ์ กับหม่อมไม่ทราบนาม
แก่นจันทร์หอม ต้นสกุล คือ เจ้าหนานอินทร์สม ราชโอรสในเจ้าพิริยเทพวงษ์ กับหม่อมบัวคำ
สารศิริวงศ์  ต้นสกุล คือ เจ้าพระสุริยะวงศ์ (เจ้าน้อยมหาอินทร์ ) ราชโอรสพระยาพิมพิสารราชา เจ้าผู้ครองนครแพร่ องค์ที่ 4กับแม่เจ้าคำใย้
บุตรรัตน์ ต้นสกุลคือ เจ้าราชบุตร (เจ้าหนานขัติยะ) เจ้าราชบุตรนครแพร่
วังซ้าย ต้นสกุล คือ เจ้าพระวังซ้าย (เจ้าหนานมหาจักร) พระวังซ้ายนครแพร่ และน้องชายคือ เจ้ามหาชัย และเจ้ามหาพรหม
วงศ์พระถาง ต้นสกุล คือ เจ้าพระถาง (เฒ่า) พระถางนครแพร่
รสเข้ม ต้นสกุล คือ เจ้าเทพรส บุตรพระไชยสงคราม (เจ้าคำลือ) (สืบเชื้อสายเจ้าเจ็ดตนทางพะเยา) กับเจ้านางอิ่น เจ้าเชษฐาในแม่เจ้าบัวไหลราชเทวี
ผาทอง ต้นสกุล คือ เจ้าเทพวงศ์ บุตรเจ้าแสนเสมอใจสืบเชื้อสายมาจากพระยาเทพวงศ์ เจ้าผู้ครองนครแพร่ องค์ที่ 2
แสนศิริพันธุ์ ต้นสกุล คือ เจ้าพระวิไชยราชา (เจ้าหนานขัติ) พระวิไชยราชานครแพร่ บุตรเจ้าแสนเสมอใจสืบเชื้อสายมาจากพระยาเทพวงศ์ เจ้าผู้ครองนครแพร่ องค์ที่ 2
วงศ์เมืองแก่น ต้นสกุล คือ เจ้าพระเมืองแก่น (เจ้าหนานขัติ) พระเมืองแก่นนครแพร่ กับเจ้าปิมปา สายเจ้าหนานเขียว เจ้าน้อยสิงห์ และเจ้าน้อยปั๋น
ทุ่งมีผล ต้นสกุลคือ เจ้าพระเมืองแก่น (เจ้าหนานขัติ) พระเมืองแก่นนครแพร่ กับเจ้าปิมปา สายเจ้าน้อยธาน และเจ้าน้อยทอง
วงศ์วรรณ ต้นสกุล คือ นายแสน หรือพ่อเจ้าแสน บุตรเจ้าเทพวงศ์ แยกมาจากสกุล "ผาทอง"
นามวงศ์ ต้นสกุล คือ เจ้าน้อยนามวงศ์ บุตรเจ้าหนานเมืองชัย กับเจ้าจันทร์สม นัดดาในเจ้าราชวงศ์นครแพร่
ศรีจันทร์แดง ต้นสกุลไม่ปรากฏ แต่มีผู้สืบสกุลคือ เจ้าน้อยมหาชัย(ปิว) เจ้าน้อยยศ เจ้าน้อยกันทะวัง และเจ้าน้อยเทพ
อิ่นคำลือ เจ้าหนานอินต๊ะ กับเจ้าขิง
อุตรพงศ์ ต้นสกุลคือ เจ้าพระอุตรการโกศล กับเจ้าคำเมา
ใยญาณ ต้นสกุลคือ พ่อเจ้าจันทร์ สืบเชื้อสายมาจากพระยาอินทวิไชย เจ้าผู้ครองนครแพร่ องค์ที่ 3
เมืองพระ ต้นสกุลคือ เจ้าเมืองพระ (หนุ่ม) บุตรเจ้าเมืองพระ (เฒ่า) กับเจ้าโนจา
ดอกไม้ ต้นสกุลคือ เจ้าน้อยดอก
หัวเมืองแก้ว ต้นสกุลคือ เจ้าหัวเมืองแก้ว (โอรสเจ้าหลวงลำปาง)
นันทิยา ต้นสกุล คือ เจ้าทองอินทร์ บุตรเจ้าหนานคันธิยะ พระญาติแม่เจ้าสุพรรณวดีราชเทวี
กันจรรยา ต้นสกุล คือ เจ้าปัญญา บุตรเจ้าหนานคันธิยะ พระญาติแม่เจ้าสุพรรณวดีราชเทวี
วราราช
ขัติยวรา
ไชยประวัติ
รัตนวงศ์
วิจผัน
จักรพรรดิซ่งตู้จง

สมเด็จพระจักรพรรดิซ่งตู้จง (จีน: 度宗) ทรงเป็นจักรพรรดิองค์ที่ 15 แห่งราชวงศ์ซ่ง และจักรพรรดิองค์ที่ 6 แห่งราชวงศ์ซ่งใต้ ทรงครองราชย์ในปี พ.ศ. 1807 (ค.ศ. 1264) สืบแทนจักรพรรดิซ่งลี่จงพระราชปิตุลา ทรงครองราชย์ได้เพียง 10 ปีก็สวรรคตในปี พ.ศ. 1817 (ค.ศ. 1274)
| ก่อนหน้า |  | จักรพรรดิซ่งตู้จง |  | ถัดไป |
| --- | --- | --- | --- | --- |
| จักรพรรดิซ่งลี่จง |  | จักรพรรดิจีน  (พ.ศ. 1807 - พ.ศ. 1817) |  | จักรพรรดิซ่งกงจง |
| ด ค กจักรพรรดิแห่งราชวงศ์ซ่ง |
| --- | --- |
ราชวงศ์ซ่งเหนือ:  ไท่จู่ (จ้าว ควงอิ้น)  ไท่จง (จ้าว ควงอี้)  เจินจง (จ้าว เหิง)  เหรินจง (จ้าว เจิน)  อิงจง (จ้าว ฉู่)  เฉินจง (จ้าว ซฺวี)  เจ๋อจง (จ้าว ซฺวี่)  ฮุ่ยจง (จ้าว จี๋)  ชินจง (จ้าว หฺวัน) 
ราชวงศ์ซ่งใต้:  เกาจง (จ้าว โก้ว)  เซี่ยวจง (จ้าว เชิ่น)  กวังจง (จ้าว ตุน)  หนิงจง (จ้าว โค่ว)  หลี่จง (จ้าว ยฺหวิน)  ตู้จง (จ้าว ฉี)  กง (จ้าว เสี่ยน)  ตฺวันจง (จ้าว ชื่อ)  จ้าว ปิ่ง 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
จักรพรรดิซ่งไท่จง

สำหรับความหมายอื่น ดูที่ จักรพรรดิไท่จง
จักรพรรดิซ่งไท่จงฮ่องเต้องค์ที่ 2 ของราชวงศ์ซ่ง
สมเด็จพระจักรพรรดิซ่งไท่จง (จีน: 宋太宗; 939-997) มีพระนามเดิมว่า เจ้ากวังอี้ เป็นจักรพรรดิองค์ที่ 2 แห่งราชวงศ์ซ่งของจีน พระองค์ทรงครองราชย์ตั้งแต่ ค.ศ. 976 จนสวรรคตใน ค.ศ. 997 พระองค์เป็นพระอนุชาของจักรพรรดิซ่งไท่จู่ และเป็นพระราชบิดาของจักรพรรดิซ่งเจินจง ผู้สืบราชบัลลังก์ต่อจากพระองค์
พระบรมวงศานุวงศ์

พระอัครมเหสี
จักรพรรดินีซูเต๋อ (淑德皇后尹氏) สกุลอิน
จักรพรรดินีอี๋เต๋อ (懿德皇后符氏) สกุลฝู
จักรพรรดินีหมิงเต๋อ (明德皇后李氏)
จักรพรรดินีหยวนเต๋อ (元德皇后李氏) สกุลหลี่
พระราชมเหสี
พระมเหสีแซ่ซุน (贵妃孙氏)
พระมเหสีแซ่จ้าง (贵妃臧氏)
พระมเหสีแซ่ฟาง (贵妃方氏)
พระมเหสีเต๋อ (德妃朱氏)
พระมเหสีแซ่เกา (贤妃高氏)
พระมเหสีแซ่เซา (贤妃邵氏)
พระมเหสี
พระมเหสีแซ่หลี่ (淑仪李氏)
พระมเหสีแซ่อู่ (淑仪呉氏)
พระโอรส
จ้าว หยวนจัว (汉恭宪王赵元佐) เกิดจากพระมเหสีหยวนเต๋อ
จ้าว หยวนชี่ (昭成太子赵元僖)
จ้าว เหิง (真宗) เกิดจากพระมเหสีหยวนเต๋อ
จ้าว หยวนเฟิน (商恭靖王赵元份)
จ้าว หยวนเจีย (越文惠王赵元杰)
จ้าว หยวนโว (镇恭懿王赵元偓)
จ้าว หยวนไต่ (楚恭惠王赵元侢)
จ้าว หยวนเหยี่ยน (周恭肃王赵元俨)
จ้าว หยวนอี้ (崇王赵元亿)
แหล่งข้อมูลอื่น

(อังกฤษ) (จีน) ประวัติจริงของเพลงจักรพรรดิ
| ก่อนหน้า |  | จักรพรรดิซ่งไท่จง |  | ถัดไป |
| --- | --- | --- | --- | --- |
| จักรพรรดิซ่งไท่จู่ |  | จักรพรรดิจีน  (พ.ศ. 1519 - พ.ศ. 1540) |  | จักรพรรดิซ่งเจินจง |
| ด ค กจักรพรรดิแห่งราชวงศ์ซ่ง |
| --- | --- |
ราชวงศ์ซ่งเหนือ:  ไท่จู่ (จ้าว ควงอิ้น)  ไท่จง (จ้าว ควงอี้)  เจินจง (จ้าว เหิง)  เหรินจง (จ้าว เจิน)  อิงจง (จ้าว ฉู่)  เฉินจง (จ้าว ซฺวี)  เจ๋อจง (จ้าว ซฺวี่)  ฮุ่ยจง (จ้าว จี๋)  ชินจง (จ้าว หฺวัน) 
ราชวงศ์ซ่งใต้:  เกาจง (จ้าว โก้ว)  เซี่ยวจง (จ้าว เชิ่น)  กวังจง (จ้าว ตุน)  หนิงจง (จ้าว โค่ว)  หลี่จง (จ้าว ยฺหวิน)  ตู้จง (จ้าว ฉี)  กง (จ้าว เสี่ยน)  ตฺวันจง (จ้าว ชื่อ)  จ้าว ปิ่ง 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
พระครูพิศิษฐชโลปการ (เกลี้ยง มนุญฺโญ)

| พระครูพิศิษฐชโลปการ (เกลี้ยง มนุญฺโญ) |
| --- | --- |
ชื่ออื่น: หลวงพ่อเกลี้ยง , หลวงปู่เกลี้ยง วัดเนินสุทธาวาส
ส่วนบุคคล
เกิด: 20 มิถุนายน พ.ศ. 2461 เกิดที่บ้านหมู่ 10 ตำบลหนองข้างคอก อำเภอเมืองชลบุรี จังหวัดชลบุรี (99 ปี)
มรณภาพ: 2 กรกฎาคม พ.ศ. 2560  โรงพยาบาลชลบุรี อำเภอเมืองชลบุรี จังหวัดชลบุรี
นิกาย: มหานิกาย
ตำแหน่งชั้นสูง
ที่อยู่: วัดเนินสุทธาวาส ชลบุรี
อุปสมบท: 2 กรกฎาคม พ.ศ. 2482 (อายุ 21 ปี)
พรรษา: 78
ตำแหน่ง: เจ้าคณะตำบล ชั้นเอก
พระครูพิศิษฐชโลปการ (หลวงปู่เกลี้ยง มนุญฺโญ) อดีตเจ้าอาวาสวัดเนินสุทธาวาส เกจิดังของอำเภอเมืองชลบุรี จังหวัดชลบุรี ท่านเป็นพระที่มีเมตตาสูง ท่านพัฒนาวัดเนินสุทธาวาสจนมีความเจริญรุ่งเรืองในทุก ๆ ด้าน ท่านได้สร้างมหาธาตุเจดีย์มิ่งโมลีศรีบูรพา สำนักปฏิบัติธรรมชื่อว่า "สวนป่านันทวันอาศรม" วัดนันทวัน อยู่ที่ตำบลหนองข้างคอก อำเภอเมืองชลบุรี จังหวัดชลบุรี "ปัจจุบันสังขารท่านไม่เน่าเปื่อย " ทางวัดยังคงเก็บรักษาไว้ในโรงแก้วให้ลูกศิษย์ลูกหาและประชาชนทั่วไปได้กราบไหว้
ประวัติ

หลวงปู่เกลี้ยง มีนามเดิมว่า " เกลี้ยง " นามสกุล " สุทธิพงศ์ " บิดาชื่อ นายเปล่ง สุทธิพงษ์ มารดาชื่อ นางเนียม สุทธิพงษ์ (ฮั้นลี้) เกิดเมื่อวันที่ 20 มิถุนายน พ.ศ. 2461 ปีมะเมีย ที่บ้านหมู่ 10 ต.หนองข้างคอก อำเภอเมืองชลบุรี จังหวัดชลบุรี มีพี่น้องร่วมกัน 3 คน ท่านเป็นคนที่ 2 คือ
พี่ชายคนโต (เสียชีวิตตั้งแต่ยังเล็ก)
พระครูพิศิษฐชโลปการ (หลวงปู่เกลี้ยง สุทธิพงษ์)
นายกิม สุทธิพงษ์ (เสียชีวิต)
ในวัยเยาว์ท่านไปอาศัยอยู่กับคุณตา-คุณยายที่บ้านหนองข้างคอก จนอายุได้ 8 ขวบ ก็ย้ายไปอยู่กับคุณปู่-คุณย่าที่บ้านหัวฝาด ตำบลบ้านสวน จังหวัดชลบุรี
พ.ศ. 2470 (อายุ 9 ขวบ) ก็เข้าเรียนหนังสือที่โรงเรียนประชาบาลวัดเนิน เรียนอยู่ได้ประมาณ 2 ปี ก็ย้ายกลับไปอยู่กับคุณตา-คุณยาย และเรียนหนังสือที่โรงเรียนวัดผาสุการาม ตำบลหนองข้างคอก อำเภอเมืองชลบุรี จังหวัดชลบุรี ขณะท่านอายุได้เพียง 14 ปี มารดาท่านก็เสียชีวิตลง จึงได้บรรพชาเป็นสามเณรหรือบวชหน้าศพ เพื่ออุทิศผลบุญให้บุพการีเป็นเวลา 7 วัน เมื่อครบกำหนดก็ลาสิกขาไปช่วยบิดาทำนา และเรียนหนังสือต่อ จนอายุ 15 ปี ขณะอยู่ชั้นประถมปีที่ 3 เมื่ออายุได้ 17 ปี ก็ออก และย้ายมาปลูกบ้านอยู่ที่ ตำบลบ้านสวน อำเภอเมืองชลบุรี จังหวัดชลบุรี
พออายุได้ 21 ปี ครบเกณฑ์ทหาร จึงไปรับการคัดเลือกทหาร แต่เมื่อไม่ถูกเกณฑ์ไปเป็นทหารท่านจึงได้ตัดสินใจบวชเป็นพระภิกษุในพระพุทธศาสนา
อุปสมบท

เมื่ออายุครบ 21 ปีบริบูรณ์ หลังไปเกณฑ์ทหารแล้ว โยมบิดาก็ให้อุปสมบท ณ พัทธสีมาวัดวัดเนิน (ปัจจุบันชื่อ วัดเนินสุทธาวาส) ต.บางปลาสร้อย อ.เมืองชลบุรี จ.ชลบุรี เมื่อวันที่ 2 กรกฎาคม พ.ศ. 2482 โดยมี
แล้วจำพรรษาอยู่วัดแห่งนี้ ท่านได้รับฉายาทางธรรมว่า " มนุญฺโญ "
อุปสมบทได้ 5 พรรษา พระอธิการสัน เจ้าอาวาสวัดเนินได้ลาสิกขา ทางคณะสงฆ์จึงแต่งตั้งให้ พระเกลี้ยง (หลวงปู่เกลี้ยง) เป็นผู้รักษาการในตำแหน่งเจ้าอาวาสวัดเนิน เป็นเวลา 1 ปี จนกระทั่งวันที่ 1 ตุลาคม พ.ศ. 2487 ท่านจึงได้รับการแต่งตั้งเป็นเจ้าอาวาสวัดเนิน
วิทยฐานะ

พ.ศ. – จบการศึกษา ประถมศึกษาปีที่ 3 ที่โรงเรียนวัดผาสุการาม จังหวัดชลบุรี
พ.ศ. 2482 สอบได้ น.ธ. ตรี วัดเนินสุทธาวาส
พ.ศ. 2484 สอบได้ น.ธ. โท วัดเนินสุทธาวาส
พ.ศ. 2501 สอบได้ น.ธ. เอก วัดเนินสุทธาวาส
งานปกครอง

พ.ศ. 2486 เป็นรักษาการเจ้าอาวาส วัดเนิน (วัดเนินสุทธาวาส)
พ.ศ. 2487 เป็นเจ้าอาวาส วัดเนิน (วัดเนินสุทธาวาส)
พ.ศ. 2486 เป็นครูสอนพระปริยัติธรรมประจำสำนักเรียนวัดเนิน
พ.ศ. 2491 เป็นกรรมการตรวจธรรมสนามหลวง
พ.ศ. 2493 เป็นกรรมการศึกษาฝ่ายราชอาณาจักรประจำตำบลบางปลาสร้อย
พ.ศ. 2514 ได้รับแต่งตั้งเป็นพระอุปัชฌาย์
พ.ศ. 2517 ได้รับการแต่งตั้ง เป็นเจ้าคณะตำบล ชั้นตรี
พ.ศ. 2521 ได้รับการแต่งตั้ง เป็นเจ้าคณะตำบล ชั้นเอก
สมณศักดิ์

พ.ศ. 2504 เป็นพระครูประทวน นามที่ " พระครูเกลี้ยง "
พ.ศ. 2509 ได้รับพระราชทานเลื่อนสมณศักดิ์ เป็นพระครูสัญญาบัตร ชั้นตรี ที่ " พระครูพิศิษฐชโลปการ " (ว.5 ธันวาคม 2509)
พ.ศ. 2521 ได้รับพระราชทานเลื่อนสมณศักดิ์ เป็นพระครูสัญญาบัตร ชั้นโท ในราชทินนามเดิม (ว.5 ธันวาคม 2521)
พ.ศ. - ได้รับพระราชทานเลื่อนสมณศักดิ์ เป็นพระครูสัญญาบัตร ชั้นเอก ในราชทินนามเดิม